 Astrazeneca Vaccine: Ìjọba Osun àti Ogun fi orúkọ ibùdo ìlera fún gbígba abẹrẹ àjẹsára pamọ Gẹgẹ bi eto naa ṣe lọ, awọn oṣiṣẹ eto ilera atawọn alaisan Covid-19 ni yoo kọkọ gba abẹrẹ naa, ko to kan awọn eeyan ilu miran. Ṣaaju ni Aarẹ Muhammadu ti gba abẹrẹ tirẹ loju awọn ọmọ Naijiria, lati fi ọkan wọn balẹ pe ko si ewu ninu gbigba abẹrẹ ajẹsara ọhun. Àwọn iròyin tì ẹ leè ní ìfẹ síí: Ṣugbọn ọpọ eeyan lo ti n woye ibi ti wọn ti le gba abẹrẹ naa lagbegbe to sun mọ wọn. Ipinlẹ Eko Kọmiṣọna eto ilera ipinlẹ Eko, Akin Abayomi kede lọjọ Iṣẹgun pe ibudo ilera mejidinlaadọrun un, 88, ni wọn ti le gba abẹrẹ naa lEko. Awọn ibudo naa to gbe soju opo Twitter rẹ ree: Lara awọn ile iwosan ti wọn ti le gba abẹrẹ ọhun ni ile iwosan awọn ọlọpaa ati ọmọ ogun wa. Ipinlẹ Ogun Ile iwosan mẹtadinlaadọfa, 107, ni awọjn eeyan ipinlẹ Ogun ti le gba abẹrẹ ajẹsara Covid-19, ṣugbọn wọn ko tii fi adirẹsi awọn ileewosan naa lede. Awọn oṣiṣẹ eto ilera nikan ni wọn ṣi n fun labẹrẹ naa lọwọ yii. Gẹgẹ bii nkan ti kọmiṣọna eto iroyin ipinlẹ naa, dokita Tomi Coker sọ fun BBC Yoruba, wọn yoo jẹ ki awọn eeyan ilu mọ ibi ti wọn ti le gba abẹrẹ naa, ti wọn ba ko abala keji rẹ wọle. Farmers Herders Crisis: Rẹrẹ rún, ẹmí àti dúkìá ṣòfò lágbègbè Ariwa Yewa O ni ko ni bojumu ka fi adirẹsi ibi ti awọn araalu ti le gba abẹrẹ naa sita, ṣugbọn ka má fun wọn nitori awọn oṣiṣẹ eto ilera nikan ni a n fun lọwọ, idi ree ti a ṣe fi orukọ awọn ileewosan naa pamọ lasiko yii. Coker pari ọrọ rẹ pe, o kere tan, ileewosan marun nun ni awọn eeyan ti le gba abẹrẹ naa nipinlẹ Ogun. Ipinlẹ Osun Kọmiṣọna eto ilera ipinlẹ Osun, Olasunkanmi Isamotu sọ fun BBC Yoruba pe, ileewosan mẹtadinlọgọrun, 97, ni awọn eeyan ti le gba abẹrẹ Covid-19 ni ipinlẹ ọhun. Ṣugbọn ko si aṣọ loju adirẹsi awọn ile iwosan naa fun BBC Yoruba lasiko yii. : Lẹyin ti ijọba apapọ tẹwọ gba abẹrẹ ajẹsara Covid-19 ti AstraZeneca ṣe, labẹ eto Covax, wọn ti pin abẹrẹ ọhun kaakiri awọn ipinlẹ Naijiria. 